
DR.31.3.2003 53 
 

Jadi, pada pandangan kerajaan dan DBKL bahawa kita akan kekalkan 60 ekar 
untuk digunakan sebagai city park.  Kegunaan city park ini adalah satu taman untuk 
kegunaan warga kota Kuala Lumpur.  Untuk makluman Yang Berhormat, kita juga sebelum 
melakukan city park ini kita juga sedang merancang barangkali kita akan membina enam 
ataupun lapan padang bola dalam kawasan itu secara sementara untuk memberi ruang 
khususnya kepada anak-anak belasan tahun untuk pergi bermain bola dalam kawasan 
yang tersebut.   

Tuan Fong Kui Lun:  [Bangun]  

Tengku Dato' Adnan bin Tengku Mansor:  Nanti Yang Berhormat, biar saya 
jawab dahulu.  Untuk makluman Yang Berhormat, kita sedar bahawa dalam kawasan-
kawasan Yang Berhormat ini tanah-tanah yang ada dan penduduk dalam kawasan itu amat 
padat.  Bukanlah mudah untuk kita menyiapkan suatu bangunan ataupun dua tiga 
bangunan untuk diberi kepada projek rumah kos murah kerana untuk makluman Yang 
Berhormat kita juga telah membuat satu zon kawasan dalam Dewan Bandaraya Kuala 
Lumpur di mana kawasan Yang Berhormat adalah kawasan CBD (Central Business 
District).  Jadi, kita kena menjaga keadaan permukaan tanah, kegunaan tanah dan apa 
yang patut dilaksanakan dalam kawasan tersebut.   

Kita sedar bahawa di kawasan Yang Berhormat juga mempunyai kawasan-
kawasan setinggan.  Kita juga akan cuba memindahkan mereka ini kepada rumah-rumah 
yang lebih selesa.  Yang Berhormat juga mesti memainkan peranan kepada penduduk-
penduduk setinggan ini, kadangkala mereka mengatakan apabila kita hendak menghantar 
mereka di kawasan lain daripada tempat asal mereka duduk, mereka kata jauh.  Yang 
sebenarnya, untuk makluman Yang Berhormat, dahulu waktu kita di Kuala Lumpur, Kepong 
adalah jauh daripada bandar Kuala Lumpur.  Salak South New Village pun jauh daripada 
Kuala Lumpur.  Tetapi oleh kerana infrastruktur yang telah dibangunkan dengan baik oleh 
Kerajaan Barisan Nasional maka semuanya berdekatan sekarang dan tidak jauh.  Sila. 

Tuan Yang di-Pertua:  Ya. 

Tuan Fong Kui Lun:  Terima kasih Tuan Yang di-Pertua dan terima kasih Yang 
Berhormat Menteri.  Tentang setinggan yang tadi Yang Berhormat Menteri sebutkan, kita 
tidak pertikai kalau kerajaan hendak menempatkan semula semua setinggan di Wilayah 
Persekutuan.  Tetapi apa yang saya pertikaikan ialah kita harus prihatin kepada murid-
murid bersekolah yang tinggal di sekeliling yang tadi saya sebut Kampung Hainan dan 
Kampung Khatijah, mereka yang sedang menunggu untuk peperiksaan dalam UPSR, PMR, 
SPM dan STPM.  Jika kampung tersebut dipindah begitu jauh sehingga 10 hingga 12 
kilometer dekat sempadan Selangor, Selayang dan juga kerajaan khususnya DBKL ada 
projek-projek di sekeliling seperti di Kampung Sam Yoke, Kampung Pantai Dalam dan juga 
di Jalan Peel yang terdekat.  Mereka harus menetap di tempat itu dengan tersusun dan 
teratur, tidak menjejaskan budak-budak sekolah.  Ini akan menjejaskan masa depan 
mereka.  Saya tidak pertikai kalau kerajaan mahu pindah tetapi beri masa yang lebih cukup.   

Tengku Dato' Adnan bin Tengku Mansor:  Terima kasih Yang Berhormat bagi 
Bukit Bintang.  Dewan Bandaraya Kuala Lumpur sekarang mengamalkan satu konsep di 
mana kita terpaksa kerana kita hendak mencapai, dengan izin, zero setinggan by the year 
2005, yang dipanggil setinggan sifar.  Jadi, kita terpaksa memindahkan orang-orang  dalam 
kawasan-kawasan yang difikirkan memang tidak sesuai, pertama tidak sesuai untuk mereka 
duduki.   

Saya faham apa yang Yang Berhormat telah sebutkan masalah sekolah dan 
sebagainya, tetapi untuk makluman Yang Berhormat kawasan-kawasan yang telah Yang 
Berhormat sebutkan tadi, dengan izin, actually is unbearable to live in.  You cannot live in 
that sort of condition with the water, the stagnant water and all sorts of conditions inside that 
kawasan.  Walau macam manapun, untuk makluman Yang Berhormat, Yang Berhormat 
telah menyuarakan masalah berkenaan dengan pemindahan daripada ketiga-tiga kawasan 
ke Taman Wahyu.  Saya akan berbincang dengan pegawai DBKL kalau ada tempat-tempat 
yang berdekatan dengan kawasan itu, barangkali kita akan pindahkan mereka berdekatan 
dengan Brickfields.   

  



Jadi, pada pandangan kerajaan dan DBKL bahawa kita akan kekalkan 60 ekar untuk digunakan sebagai city park. Kegunaan city park ini adalah satu taman untuk kegunaan warga kota Kuala Lumpur. Untuk makluman Yang Berhormat, kita juga sebelum melakukan city park ini kita juga sedang merancang barangkali kita akan membina enam ataupun lapan padang bola dalam kawasan itu secara sementara untuk memberi ruang khususnya kepada anak-anak belasan tahun untuk pergi bermain bola dalam kawasan yang tersebut. Tuan Fong Kui Lun: [Bangun]. Tengku Dato' Adnan bin Tengku Mansor: Nanti Yang Berhormat, biar saya jawab dahulu. Untuk makluman Yang Berhormat, kita sedar bahawa dalam kawasan- kawasan Yang Berhormat ini tanah-tanah yang ada dan penduduk dalam kawasan itu amat padat. Bukanlah mudah untuk kita menyiapkan suatu bangunan ataupun dua tiga bangunan untuk diberi kepada projek rumah kos murah kerana untuk makluman Yang Berhormat kita juga telah membuat satu zon kawasan dalam Dewan Bandaraya Kuala Lumpur di mana kawasan Yang Berhormat adalah kawasan CBD (Central Business District). Jadi, kita kena menjaga keadaan permukaan tanah, kegunaan tanah dan apa yang patut dilaksanakan dalam kawasan tersebut. Kita sedar bahawa di kawasan Yang Berhormat juga mempunyai kawasan- kawasan setinggan. Kita juga akan cuba memindahkan mereka ini kepada rumah-rumah yang lebih selesa. Yang Berhormat juga mesti memainkan peranan kepada penduduk- penduduk setinggan ini, kadangkala mereka mengatakan apabila kita hendak menghantar mereka di kawasan lain daripada tempat asal mereka duduk, mereka kata jauh. Yang sebenarnya, untuk makluman Yang Berhormat, dahulu waktu kita di Kuala Lumpur, Kepong adalah jauh daripada bandar Kuala Lumpur. Salak South New Village pun jauh daripada Kuala Lumpur. Tetapi oleh kerana infrastruktur yang telah dibangunkan dengan baik oleh Kerajaan Barisan Nasional maka semuanya berdekatan sekarang dan tidak jauh. Sila. Tuan Yang di-Pertua: Ya. Tuan Fong Kui Lun: Terima kasih Tuan Yang di-Pertua dan terima kasih Yang Berhormat Menteri. Tentang setinggan yang tadi Yang Berhormat Menteri sebutkan, kita tidak pertikai kalau kerajaan hendak menempatkan semula semua setinggan di Wilayah Persekutuan. Tetapi apa yang saya pertikaikan ialah kita harus prihatin kepada murid- murid bersekolah yang tinggal di sekeliling yang tadi saya sebut Kampung Hainan dan Kampung Khatijah, mereka yang sedang menunggu untuk peperiksaan dalam UPSR, PMR, SPM dan STPM. Jika kampung tersebut dipindah begitu jauh sehingga 10 hingga 12 kilometer dekat sempadan Selangor, Selayang dan juga kerajaan khususnya DBKL ada projek-projek di sekeliling seperti di Kampung Sam Yoke, Kampung Pantai Dalam dan juga di Jalan Peel yang terdekat. Mereka harus menetap di tempat itu dengan tersusun dan teratur, tidak menjejaskan budak-budak sekolah. Ini akan menjejaskan masa depan mereka. Saya tidak pertikai kalau kerajaan mahu pindah tetapi beri masa yang lebih cukup. Tengku Dato' Adnan bin Tengku Mansor: Terima kasih Yang Berhormat bagi Bukit Bintang. Dewan Bandaraya Kuala Lumpur sekarang mengamalkan satu konsep di mana kita terpaksa kerana kita hendak mencapai, dengan izin, zero setinggan by the year 2005, yang dipanggil setinggan sifar. Jadi, kita terpaksa memindahkan orang-orang dalam kawasan-kawasan yang difikirkan memang tidak sesuai, pertama tidak sesuai untuk mereka duduki. Saya faham apa yang Yang Berhormat telah sebutkan masalah sekolah dan sebagainya, tetapi untuk makluman Yang Berhormat kawasan-kawasan yang telah Yang Berhormat sebutkan tadi, dengan izin, actually is unbearable to live in. You cannot live in that sort of condition with the water, the stagnant water and all sorts of conditions inside that kawasan. Walau macam manapun, untuk makluman Yang Berhormat, Yang Berhormat telah menyuarakan masalah berkenaan dengan pemindahan daripada ketiga-tiga kawasan ke Taman Wahyu. Saya akan berbincang dengan pegawai DBKL kalau ada tempat-tempat yang berdekatan dengan kawasan itu, barangkali kita akan pindahkan mereka berdekatan dengan Brickfields.